На основу члана 29. Закона о јавним предузећима (''Службени гласник РС'', бр. 119/12, 116/13 - аутентично тумачење и 44/14 - др. закон), члана 43. Статута општине Бор (''Службени лист општине Бор'', бр. 6/15–пречишћен текст) и члана 37. Одлуке о промени оснивачког акта Јавног предузећа ''Зоолошки врт'' Бор, (''Службени лист општине Бор'', бр. 12/13), Скупштина општине Бор, објављује

**ЈАВНИ КОНКУРС**

**ЗА ИМЕНОВАЊЕ ДИРЕКТОРА ЈАВНОГ ПРЕДУЗЕЋА ''ЗООЛОШКИ ВРТ'' БОР**

**Подаци о јавном предузећу**:

Предузеће послује под пословним именом: Јавно предузеће ''Зоолошки врт'' Бор.

Скраћени назив пословног имена је: ЈП ''ЗОО – врт'' Бор

Седиште предузећа је у Бору, ул. Др.Миловановића бб

Матични број предузећа је 20788429, а ПИБ 107366882

Претежна делатност предузећа је: 91.04 делатност ботаничких и зоолошких вртова и заштита природних вредности.

**Функција за коју се врши именовање**:

Директор Јавног предузећа ''Зоолошки врт'' Бор

**Услови за именовање директора:**

Право пријављивања имају сви заинтересовани учесници који, осим општих услова прописаних одредбама Закона о раду (''Службени гласник'' РС, бр. 24/05, 61/05, 54/09, 75/14), испуњавају и следеће услове:

1. да је учесник конкурса пунолетан и пословно способан;

2. да је стручњак у једној или више области у оквиру делатности Јавног предузећа;

3. да има високо образовање стечено на студијама трећег степена (доктор наука), другог степена (мастер академске студије, специјалистичке академске студије, специјалистичке струковне студије, магистар наука), односно на основним студијама у трајању од најмање четири године;

4. да има најмање три године радног искуства у струци , или на пословима за које је основано Јавно предузеће и најмање једну годину на руководећем положају;

5. да није члан органа политичке странке, односно да му је одређено мировање у вршењу функције у органу политичке странке;

6. да није осуђиван за кривично дело против привреде, правног саобраћаја и службене дужности;

7. да лицу није изречена мера безбедности забране обављања делатности која је претежна делатност Предузећа.

Кандидат за директора дужан је да предложи Програм рада и развоја Предузећа за мандатни период на који се именује, као саставни део конкурсне документације.

**Мандат директора и место рада**:

Директор се именује на период од четири године, а место рада је Бор.

**Рок за подношење пријава на јавни конкурс и садржина пријава:**

Рок за подношење пријава је 15 дана. Рок почиње да тече наредног дана од дана објављивања јавног конкурса у ''Службеном гласнику РС''.

Пријава на конкурс садржи: име и презиме кандидата, датум и место рођења, адресу становања, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс и одговорности на тим пословима, податке о стручном усавршавању и податке о посебним областима знања.

**Докази који се прилажу уз пријаву на јавни конкурс:**

Уз пријаву на јавни конкурс, прилажу се:

- извод из матичне књиге рођених;

- доказ о стручној спреми;

- исправе којима се доказује радно искуство (потврде, решења и  други акти из којих се види на којим пословима и са којом стручном спремом је стечено радно искуство);

- радна књижица;

- изјава под кривичном и материјалном одговорношћу да лице није члан органа политичке странке, односно да му је одређено мировање у вршењу функције у органу политичке странке;

- доказ из казнене евиденције надлежне Полицијске управе да лице није осуђивано за кривично дело против привреде, правног саобраћаја и службене дужности;

- доказ из надлежног Привредног суда да лицу није изречена мера безбедности забране обављања делатности која је претежна делатност Јавног предузећа.

- програм рада и развоја предузећа за мандатни период

Сви докази прилажу се у оригиналу или у фотокопији која је оверена у општини или у суду.

**Адреса на коју се подносе пријаве на јавни конкурс:**

Комисији за именовања директора јавних и јавно комуналних предузећа чији је оснивач општина Бор на адресу: Општинске управе општине Бор, Моше Пијаде 3, 19210 Бор – са назнаком: ''За јавни конкурс - именовање директора Јавног предуећа ''Зоолошки врт'' Бор''.

**Лице задужено за давање обавештења о јавном конкурсу:**

Бранкица Траиловић- Богдановић, Општинска управа општине Бор, број телефона 030/423-255 лок. 153.

Напомене:

Пријаве уз које нису приложени сви тражени докази у оригиналу или фотокопији овереној у општини или у суду, као и непотпуне, неразумљиве и неблаговремене пријаве Комисија за именовања директора јавних и јавно комуналних предузећа чији је оснивач општина Бор ће одбацити.

Јавни конкурс спроводи Комисија за именовања директора јавних и јавно комуналних предузећа чији је оснивач општина Бор коју образује Скупштина општине Бор.

У изборном поступку, Комисија може извршити проверу стручне оспособљености, знања и вештина кандидата: писаном провером, усменом провером (разговором) или на други погодан начин, о чему ће Комисија благовремено обавестити кандидате.

Оглас о јавном конкурсу објавити у ''Службеном гласнику РС'', најмање једним дневним новинама које се дистрибуирају на целој територији Републике Србије и на интернет страници општине Бор.

**Објављено у ''Службеном гласнику Републике Србије'' дана 07.03.2016 године.**